Luister: Alles wat jy moet weet oor huiskoop | Maroela Media
Om eiendom te koop is vir baie mense 'n groot kopseer. Daar is onsekerheid oor wanneer jy moet koop, hoe groot jou inkomste moet wees, hoe jou uitgawes gaan lyk en of jy dit sal kan bekostig.
Francois Smit, besturende direkteur van Solidariteit Finansiële Dienste, vertel in vandag se deel van 'n gesprekreeks oor persoonlike beleggings alles wat jy moet weet van huiskoop, en of dit werklik 'n goeie idee is.
"Mense het verskillende opinies oor eiendom," sê hy. "Adviseurs sê gewoonlik jy moet die duurste moontlike huis koop wat jy kan bekostig omdat dit jou grootste belegging is. Ek is geneig om daarvan te verskil, omdat 'n huis ook jou grootste uitgawe is. Daar is baie vangplekke, hoewel dit op die ou einde 'n goeie belegging is, mits jy slim koop."
Luister na die volle gesprek. Smit vertel onder meer oor wat gebeur wanneer jy eiendom gekoop het en jy moet verhuis, hoe groot persentasie van jou netto inkomste jy aan eiendom moet afstaan en hoe groot 'n enkellopende persoon se inkomste moet wees om huis op te sit.